**OPĆINA PODSTRANA,** Trg dr. Franje Tuđmana 3, Podstrana (u daljnjem tekstu: Davatelj sredstava), OIB 40910925478, koju zastupa načelnik Mladen Bartulović, dipl.krim. s jedne strane

i   
**------------------------------** (u daljnjem tekstu: Korisnik), OIB: ------------------, koju zastupa predsjednik --------------------, s druge strane, sklopili su sljedeći:

**UGOVOR O FINANCIRANJU**

**Članak 1.**

Općina Podstrana je raspisala Javni poziv za financiranje javnih potreba Općine Podstrana u 2019. godini kojim su pozvane organizacije civilnog društva (udruge, zaklade, ustanove ili druge pravne osobe čija temeljna svrha nije stjecanje dobiti) koje su programski usmjerene na rad u području razvoja kulture i civilnog društva da se prijave na financijsku podršku projekata i programa koji doprinose razvoju javnih potreba Općine Podstrana.

Nakon provedenog postupka iz st. 1. ovog članka Općina Podstrana suglasna je da financira program/projekt naziva, a predložen od strane Korisnika:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razdoblje provedbe programa/projekta je od datuma ugovora do \_\_\_\_\_\_\_\_\_\_\_. godine.

**Članak 2.**

Sredstva iz članka 1. ovog Ugovora mogu se koristiti isključivo za provedbu programa/projekta sukladno uvjetima natječaja i prema Opisnom obrascu programa/projekta i Obrascu proračuna programa/projekta.

**Članak 3.**

Sredstva iz članka 1. ovog Ugovora isplatiti će se na žiroračun Korisnika IBAN HR \_\_\_\_\_\_\_\_\_\_\_\_\_\_\_\_\_\_\_\_\_\_\_\_, prema dinamici izvedbe programa/projekta, a u skladu s raspoloživim sredstvima Općine Podstrana.

**Članak 4.**

 Radi kontrole namjenskog korištenja sredstava Korisnik se obvezuje da će Davatelju sredstava dostaviti opisno i financijsko izvješće na za to propisanim obrascima. Opisni izvještaj dostavlja se na propisanom obrascu sa prilozima vezanim uz provedbu programa/projekta uz dokaze o provedbi projektnih aktivnosti (isječci iz novina, video zapisi, fotografije i dr.) Financijski izvještaj dostavlja se na propisanom obrascu sa cjelokupnim troškovima programa, projekta ili inicijative, neovisno o tome iz kojeg su izvora financirani, uz detaljno dokumentiranje svih troškova podmirenih iz sredstava Općine Podstrana (preslici faktura, ugovora o djelu ili ugovora o autorskom honoraru s obračunima istih) te dokazi o plaćanju istih (preslik naloga o prijenosu ili izvoda sa žiro računa). Izvještaji se dostavljaju u roku od 30 dana od utroška sredstava, a najkasnije do 15. siječnja 2020. godine.

**Članak 5.**

Općina Podstrana ima pravo ocjene prihvatljivih odnosno neprihvatljivih troškova vezano za provedbu programa/projekta iz čl. 1. ovog Ugovora.

Prihvatljivi troškovi su oni troškovi koje je imao korisnik, a koji ispunjavaju slijedeće kriterije:

* nastali su za vrijeme razdoblja provedbe programa ili projekta u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora,
* moraju biti navedeni u ukupnom predviđenom proračunu projekta ili programa,
* nužni su za provođenje programa ili projekta koji je predmetom dodjele financijskih sredstava,
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,
* trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

U skladu s naprijed navedenim, opravdanim troškovima, a kada je to relevantno za poštivanje propisa o javnoj nabavi, smatrati će se slijedeći izravni i neizravni troškovi Korisnika i njegovih partnera:

* troškovi organizacije obrazovnih aktivnosti i okruglih stolova
* troškovi izrade materijala za aktivnosti
* troškovi grafičke usluge i usluge promidžbe
* troškovi reprezentacije
* troškove za plaće i naknade voditeljima
* troškovi komunikacije
* troškovi nabavke opreme
* troškovi za prijevoz i smještaj
* troškovi režija (energija voda i dr.)
* troškovi najma prostora
* bankovni i poštanski troškovi
* troškovi uredskog materijala
* ostali troškovi vezani uz projekt koji nisu navedeni u izravnim troškovima

Neprihvatljivim troškovima projekta ili programa smatraju se:

* dugovi i stavke za pokrivanje gubitaka ili dugova,
* dospjele kamate,
* stavke koje se već financiraju iz javnih izvora,
* kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa,
* gubitci na tečajnim razlikama,
* zajmovi trećim stranama.

**Članak 6.**

Davatelj sredstava pridržava pravo kontinuiranog praćenja i vrednovanja izvršenja programa/projekta Korisnika iz članka 1. ovog Ugovora, te preispitivanje financija i troškova u bilo koje vrijeme trajanja financiranja te u razdoblju od dvije (2) godina nakon završetka programa/projekta.Davatelj sredstava može neposrednu kontrolu iz prethodnog stavka ovog Ugovora obaviti kroz terenski posjet prostorijama korisnika, te je o namjeri izvršenja neposredne kontrole dužan prethodno obavijestiti korisnika barem sedam dana prije planiranog izvršenja kontrole.  Korisnik je obvezan omogućiti Davatelju sredstava, inspektorima proračunskog nadzora Ministarstva financija i svim vanjskim revizorima koji vrše provjere sukladno Uredbi da provjere, ispitivanjem dokumenata ili putem kontrola na licu mjesta, provođenje projekta ili programa i po potrebi izvrše reviziju na temelju prateće dokumentacije za račune, računovodstvene dokumente i sve ostale dokumente relevantne za financiranje projekta ili programa, i to u razdoblju od sedam godina nakon završne isplate.

**Članak 7.**

Korisnik ovlašćuje Općinu Podstrana da radi nadzora namjenskog korištenja sredstava iz članka 1. ovog Ugovora neposredno kontaktira sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od Davatelja sredstava za financiranje programa/projekta.

**Članak 8.**

Odobrena financijska sredstva financijske potpore korisnik je dužan utrošiti isključivo za realizaciju programa/projekta/manifestacije/inicijative utvrđenog Proračunom i Ugovorom.

Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji programa utvrđenog ugovorom.

Svako odstupanje od proračuna bez odobrenja nadležnog upravnog odjela Općina Podstrana smatrat će se nenamjenskim trošenjem sredstava.

**Članak 9.**

Ako Davatelj sredstava utvrdi da je Korisnik nenamjenski koristio sredstva financijske potpore za izvršenje programa/projekta iz članka 1. ovog Ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 4. ovog Ugovora ili ako Davatelju sredstava ne omogući nadzor nad namjenskim korištenjem sredstava iz članka 5. i 6. ovog Ugovora, daljnja isplata bit će obustavljena, a Korisnik dužan  vratiti primljena nenamjenski utrošena ili neutrošena sredstva, uz obračunate kamate sukladno visini kamatne stope na kredite za obrtna sredstva utvrđenoj u poslovnoj banci Davatelja sredstava u roku od 30 dana od dana primitka pisane obavijesti Davatelja sredstava o potrebi vraćanja zaprimljenih sredstava.

**Članak 10.**

Davatelj sredstava će od Korisnika u pisanom obliku zatražiti povrat sredstava za provedbu odobrenog programa ili projekta u slučaju kada utvrdi da Korisnik:

* nije realizirao program ili projekt utvrđen proračunom i ugovorom,
* nije utrošio sva odobrena sredstva,
* sredstva nije koristio namjenski,
* iz neopravdanih razloga nije podnio izvješće u propisanom roku.

Korisnik će Općini Podstrana, najkasnije u roku od 45 dana od primitka zahtjeva, sukladno uputama Davatelja sredstava da to učini vratiti sve iznose uplaćene preko utvrđenog konačnog iznosa kao i sva neutrošena sredstva te nenamjenski utrošena sredstva. Ukoliko korisnik ne vrati sredstva u roku koji je utvrdila Općina Podstrana, Općina će povećati dospjele iznose dodavanjem zakonske zatezne kamate. Iznosi koji se trebaju vratiti davatelju sredstava mogu se prebiti bilo kojim potraživanjem koje korisnik financiranja ima prema Davatelju sredstava.

**Članak 11.**

Korisnik se obvezuje na svim tiskanim, video i drugim materijalima vezanim uz program/ projekt istaknuti logotip i naziv Općine Podstrana kao institucije koja financira program/projekt koji je predmet ovog Ugovora. Korisnik je suglasan da Davatelj sredstava koristi i objavljuje dostavljene mu fotografije, video i audio zapise iz stavka 1. ovog članka u cilju promicanja natječaja za dodjelu financijskih sredstava, doprinosa Općine Podstrana razvoju civilnoga društva u Republici Hrvatskoj i djelovanja Općine Podstrana.

**Članak 12.**

Potpisivanjem ovog Ugovora korisnik se obvezuje da kao primatelj bespovratnih sredstava iz javnih izvora za provedbu programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu ni prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

**Članak 13.**

Davatelj sredstava ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog programa/projekta.

**Članak 14.**

Eventualne sporove iz ili u svezi ovog Ugovora, ugovorne strane rješavat će međusobnim dogovaranjem u cilju održavanja Ugovora na snazi. Ukoliko spor ne bude riješen na način iz stavka 1. ovog članka, spor će rješavati nadležni sud.

**Članak 15.**

Na elemente financiranja programa/projekta koji  nisu uređeni ovim Ugovorom na odgovarajući se način primjenjuje Pravilnik o financiranju javnih potreba Općine Podstrana te Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

**Članak 16.**

Opisni obrazac programa/projekta i Obrazac proračuna programa/projekta koje je Korisnik dostavio prijavljujući se na natječaj, sastavni su dio ovog ugovora.

**Članak 17.**

Međusobna komunikacija ugovornih strana obavljat će se dostavom pisanim pošiljki na adresu druge ugovorne strane  na adrese naznačene u ovom Ugovoru: Općina Podstrana, Trg dr. Franje Tuđmana 3, 21312 Podstrana, mail:drustvene.djelatnosti@podstrana.

**Članak 18.**

Ovaj ugovor sastavljen je u dva (2) istovjetna primjerka, od kojih svaka strana zadržava po jedan (1) primjerak.

**Članak 19.**

Ugovor stupa na snagu danom potpisa ovlaštenih predstavnika ugovornih strana.

**Općina Podstrana Udruga**

**Načelnik: Predsjednik:**

**Mladen Bartulović, dipl.krim.**

**Klasa:**

**Ur.broj:**

**Podstrana,**